钦定古今图书集成/明伦汇编/氏族典/第228卷 > 杨再思
## 钦定古今图书集成/明伦汇编/氏族典/第228卷 > 杨再思

按《唐书杨再思传》：“再思，郑州原武人。第明经，为人佞
而智。初调元武尉，累迁天官员外郎，历左肃政御史
中丞。延载初，擢鸾台侍郎，同凤阁鸾台平章事，封郑
县侯，迁内史。居宰相十馀年，阿匼取容，无所荐达。人
主所不喜毁之，所善誉之，畏慎足恭，未尝忤物。俄检校右庶子。中宗立，拜户部尚书同中书门下三品，京”
师留守，封弘农郡公。改侍中、郑国公，为顺天皇后奉
册使。复拜中书令，监修国史。迁尚书右仆射，仍同三
品。卒，赠特进、并州大都督，谥曰恭。